33 વર્ષના ધોનીએ ક્રિકેટના દરેક ફોર્મમાં પોતાને સાબિત કર્યો છે. જોકે, દરેક ખેલાડીની જેમ ધોનીએ પણ સફળતાની સાથોસાથ અનેકવાર પરાજયનો સ્વાદ પણ ચાખ્યો છે અને ખરાબ પ્રદર્શનના કારણે લોકોના ગુસ્સાનો પણ સામનો કર્યો છે. ધોની હંમેશા પોતાના શાંત વ્યક્તિત્વ માટે જાણીતો છે અને આ તેની સફળતાનું રહસ્ય છે. કદાચ એટલા માટે જ માસ્ટર બ્લાસ્ટર સચિને તેંડુલકરે પણ 2011માં વિશ્વકપ જીત્યા બાદ ધોનીના વખાણ કર્યા હતા અને કહ્યું હતું કે અત્યારસુધીના સુકાનીઓમાં ધોની સૌથી શ્રેષ્ઠ સુકાની છે, પરંતુ ક્રિકેટને છોડીને પણ અનેક એવી વાતો છે, જેના કારણે આ કેપ્ટન કૂલ ઘણા ચર્ચામાં રહ્યાં છે, તો ચાલો તસવીરો થકી જાણીએ ધોની સાથે જોડાયેલી કેટલીક ખાસ વાતોને.